Pe 22 iulie 2005, ca răspuns la atentatele cu bombă din Londra, poliția transporturilor a introdus o nouă regulă conform căreia, în mod aleator, bagajele persoanelor care călătoresc cu metroul vor fi controlate în apropierea porților de intrare la peron. Poliția a susținut că sub nicio formă aceste verificări nu vor urmări controlarea numai a persoanelor de o anumită rasă. Susținerile reprezentanților poliției au fost contestate de anumite grupuri care au afirmat că o căutare pur aleatorie fără nicio formă de verificare a gradului de amenințare va fi ineficientă. „Această politică a poliției de a căuta în bagaje nu are precedent, este nelegală și fără eficiență practică” a spus Donna Liebeman, director executiv al (organizație pentru apărarea drepturilor civile). „Este esențial ca poliția să fie agresivă pentru a menține siguranța transportului în comun. Dar temerile noastre reale cu privire la terorism nu justifică acțiunea poliției (NYPD) de a supune milioane de oameni nevinovați la căutări care nu se întemeiază pe suspiciuni reale și care nu sunt apte să identifice nicio persoană implicată în activități teroriste și despre care se poate crede că nu vor avea un efect determinant asupra activităților teroriste”. Căutările au fost susținute de Curtea de Apel competentă în cauza „MacWade contra Kelly”.